20061223

P6_TA(2006)0584

Terrorisme — Forebyggelse, beredskab og konsekvensstyring*

Europa-Parlamentets lovgivningsmæssige beslutning om forslag til Rådets afgørelse om et særprogram om forebyggelse, beredskab og konsekvensstyring i forbindelse med terrorisme for perioden 2007-2013 — det generelle program om sikkerhed og beskyttelse af frihedsrettigheder (KOM(2005)0124 — C6-0241/2005 — 2005/0034(CNS))

(Høringsprocedure)

Europa-Parlamentet,

- der henviser til Kommissionens forslag (KOM(2005)0124) [1],

- der henviser til EF-traktatens artikel 308, der danner grundlag for Rådets høring af Parlamentet (C6-0241/2005),

- der henviser til forretningsordenens artikel 51,

- der henviser til betænkning fra Udvalget om Borgernes Rettigheder og Retlige og Indre Anliggender og udtalelse fra Budgetudvalget (A6-0390/2006),

1. godkender Kommissionens forslag som ændret;

2. finder, at det vejledende finansielle referencebeløb, der er angivet i lovgivningsforslaget, skal være foreneligt med loftet for underudgiftsområde 3A i den nye flerårige finansielle ramme, og påpeger, at det årlige beløb vil blive fastsat under den årlige budgetprocedure i overensstemmelse med bestemmelserne i punkt 38 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning [2];

3. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

4. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

Ændring 1

Titel

Forslag til Rådets afgørelse om et særprogram om forebyggelse, beredskab og konsekvensstyring i forbindelse med terrorisme for perioden 2007-2013

Forslag til Rådets afgørelse om et særprogram om forebyggelse af sikkerhedsrisici, især terrorisme, og styring af konsekvenserne heraf for perioden 2007-2013

Ændring 2

Betragtning 1

(1) Forebyggelse, beredskab og konsekvensstyring i forbindelse med terrorisme udgør væsentlige aspekter af målsætningen om at bevare og udbygge EU som et område med frihed, sikkerhed og retfærdighed som omhandlet i artikel 2, fjerde led, i traktaten om Den Europæiske Union.

(1) Forebyggelse af sikkerhedsrisici, især terrorisme, og styring af konsekvenserne heraf udgør væsentlige aspekter af målsætningen om at bevare og udbygge EU som et område med frihed, sikkerhed og retfærdighed som omhandlet i artikel 2, fjerde led, i traktaten om Den Europæiske Union.

Ændring 3

Betragtning 2

(2) Fællesskabet skal træffe de nødvendige foranstaltninger for at forhindre terrorister i at angribe demokratiske værdier, retsstaten, det åbne samfund og vore borgeres og samfunds frihed og så vidt muligt begrænse følgerne af eventuelle angreb.

(2) Fællesskabet skal træffe de nødvendige foranstaltninger for at forhindre naturkatastrofer eller menneskeskabte katastrofer (herunder terrorisme) i — for naturkatastrofernes vedkommende — at skade borgernes og samfundets velfærd, frihed og sikkerhed og i — for de menneskeskabte katastrofers vedkommende — at angribe selve de demokratiske værdier, retsstaten og det åbne samfund, og samtidig så vidt muligt begrænse følgerne af sådanne eventuelle katastrofer.

Ændring 4

Betragtning 6

(6) Fællesskabsordningen til fremme af styrket samarbejde om indsatser på civilbeskyttelsesområdet, der blev etableret ved Rådets beslutning (EF, Euratom) 2001/792 af 23. oktober 2001, indeholder bestemmelser vedrørende en øjeblikkelig indsats i tilfælde af alle større ulykker, men er ikke udformet specielt med henblik på forebyggelse, beredskab og konsekvensstyring i forbindelse med terrorangreb.

Ændring 5

Betragtning 7

(7) Af hensyn til effektiviteten, omkostningseffektiviteten og gennemsigtigheden bør den særlige indsats for så vidt angår forebyggelse, beredskab og konsekvensstyring i forbindelse med terrorisme strømlines og finansieres via et enkelt program.

(7) Af hensyn til effektiviteten, omkostningseffektiviteten og gennemsigtigheden bør den særlige indsats for så vidt angår forebyggelse af sikkerhedsrisici, især terrorisme, og styring af konsekvenserne heraf strømlines og finansieres via et enkelt program.

Ændring 6

Betragtning 8

(8) Af hensyn til retssikkerheden og sammenhængen samt komplementariteten med andre finansielle programmer bør begreberne "forebyggelses- og beredskabsforanstaltninger", "krise- og konsekvensstyring" og "kritisk infrastruktur" defineres.

(8) Af hensyn til retssikkerheden og sammenhængen samt komplementariteten med andre finansielle programmer bør begreberne "forebyggelsesforanstaltninger", "konsekvensstyring" og "kritisk infrastruktur" defineres.

Ændring 7

Betragtning 9

(9) Kommissionens indsats er sammen med tværnationale projekter, når dette er hensigtsmæssigt, vigtig for at sikre et integreret og koordineret EU-tiltag. Det er desuden nyttigt og hensigtsmæssigt at støtte projekter i medlemsstaterne i det omfang, de kan give nyttige erfaringer og viden med henblik på yderligere foranstaltninger på fællesskabsplan, navnlig tilsyn og risiko- og trusselsvurderinger.

(9) Kommissionens indsats og tværnationale projekter er vigtige for straks at påbegynde en registrering og vurdering af, hvilke trusler der retter sig mod personer og kritiske infrastrukturer i Europa, med henblik på at få en hurtig alarmeringsenhed mellem Kommissionen og medlemsstaterne etableret og sikre et integreret og koordineret EU-tiltag på baggrund af de indkomne svar. Det er desuden nyttigt og hensigtsmæssigt at støtte projekter i medlemsstaterne i det omfang, de kan give nyttige erfaringer og viden, som kan omsættes i yderligere foranstaltninger på fællesskabsplan, navnlig tilsyn og risiko- og trusselsvurderinger.

Ændring 8

Betragtning 10

(10) Det er endvidere hensigtsmæssigt at sikre, at tredjelande og internationale organisationer kan deltage i tværnationale projekter.

(10) Da terrorisme er grænseoverskridende, er det endvidere hensigtsmæssigt at sikre, at tredjelande og internationale organisationer kan deltage i tværnationale projekter.

Ændring 9

Betragtning 11

(11) Det er nødvendigt at sikre komplementaritet med andre fællesskabsprogrammer og EU-programmer såsom EU's solidaritetsfund og instrumentet for hurtig reaktion og beredskab i tilfælde af alvorlige nødsituationer, fællesskabsordningen til fremme af styrket samarbejde om indsatser på civilbeskyttelsesområdet, rammeprogrammet for forskning og teknologisk udvikling samt strukturfondene.

(11) Det er nødvendigt at sikre komplementaritet med andre fællesskabsprogrammer og EU-programmer såsom EU's solidaritetsfond og instrumentet for hurtig reaktion og beredskab i tilfælde af alvorlige nødsituationer, fællesskabsordningen til fremme af styrket samarbejde om indsatser på civilbeskyttelsesområdet, rammeprogrammet for forskning og teknologisk udvikling samt strukturfondene. Der bør også udtrykkeligt gives tilladelse til fællesfinansieringer med Kommissionens programmer, således at der kan gennemføres særlige undersøgelser vedrørende såvel menneskers som kritiske infrastrukturers sikkerhed, især på transport- og energiområdet, med det formål på længere sigt at samle alle finansielle midler i ét fælles instrument til brug i forbindelse med en klart etableret global sikkerhedsstrategi.

Ændring 10

Betragtning 12

(12) Målene for dette program kan ikke i tilstrækkelig grad opfyldes af medlemsstaterne og kan derfor på grund af initiativets omfang og konsekvenser bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. artikel 5 i traktaten om oprettelse af Det Europæiske Fællesskab. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål.

(12) Målene for dette program kan ikke i tilstrækkelig grad opfyldes af medlemsstaterne og kan derfor på grund af initiativets omfang og konsekvenser i dette tilfælde nødvendiggøre intervention på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. artikel 5 i traktaten om oprettelse af Det Europæiske Fællesskab. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål.

Ændring 11

Betragtning 16

(16) I overensstemmelse med artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen, bør de nødvendige foranstaltninger til gennemførelse af denne afgørelse vedtages efter høringsproceduren som omhandlet i førstnævnte afgørelses artikel 3. Dette er hensigtsmæssigt, da programmet ikke har væsentlig indflydelse på EU's budget.

(16) I overensstemmelse med artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen, bør de nødvendige foranstaltninger til gennemførelse af denne afgørelse vedtages efter forskriftsproceduren som omhandlet i førstnævnte afgørelses artikel 5.

Ændring 12

Artikel 1, stk. 1

Ændring 13

Artikel 2, litra a

a) "forebyggelse og beredskab": foranstaltninger, der tager sigte på at forebygge og/eller mindske risikoen for terrorangreb og/eller konsekvenserne heraf, navnlig ved hjælp af risiko- og trusselsvurderinger, tilsyn og udvikling af fælles standarder for teknologi og metoder

a) "forebyggelse": foranstaltninger, der tager sigte på at forebygge og/eller mindske risikoen for terrorangreb og andre sikkerhedsrisici og på at identificere trusler, der er rettet mod personer og kritiske infrastrukturer, navnlig ved hjælp af risiko- og trusselsvurderinger, tilsyn og udvikling af fælles standarder for teknologi og metoder

Ændring 14

Artikel 2, litra b

b) "konsekvensstyring": de foranstaltninger, der begrænser konsekvenserne på mellemlang sigt af terrorangreb, og som er nødvendige for at bevare EU som et område med frihed, sikkerhed og retfærdighed

b) "konsekvensstyring": koordinering af foranstaltninger, der er begrænset til sådanne tiltag, som er indeholdt i artikel 5, stk. 2, og som sigter på at reagere på sikkerheds- og især terrorrelaterede, begivenheder og begrænse følgerne heraf, da sådanne foranstaltninger er nødvendige for at bevare EU som et område med frihed, sikkerhed og retfærdighed, navnlig i form af indførelse af en centraliseret hurtig alarmeringsordning og en effektiv koordinering på fællesskabsplan af, hvilke tiltag der i sådanne tilfælde skal iværksættes

Ændring 15

Artikel 2, litra c

c) "kritisk infrastruktur": de fysiske ressourcer, tjenester, kommunikationsfaciliteter, netværker og/eller systemer, hvis afbrydelse eller ødelæggelse i alvorlig grad vil påvirke borgernes sundhed, sikkerhed og økonomiske velfærd eller forhindre, at EU eller medlemsstaternes regeringer fungerer effektivt.

c) "kritisk infrastruktur": de fysiske ressourcer, tjenester, kommunikationsfaciliteter, netværker og/eller systemer, hvis afbrydelse eller ødelæggelse i alvorlig grad vil påvirke borgernes sundhed, sikkerhed og økonomiske velfærd samt miljøet eller forhindre, at EU eller medlemsstaternes regeringer fungerer effektivt, og som er opført på en ikke-udtømmende liste, der er knyttet som bilag til denne beslutning.

Ændring 16

Artikel 3, stk. 1

1. Dette program skal være med til at beskytte borgerne, deres friheder og samfundet mod terrorangreb og tilknyttede begivenheder og sikre, at EU forbliver et område med frihed, sikkerhed og retfærdighed.

1. Dette program skal være med til at beskytte borgerne, deres friheder og samfundet mod terrorangreb og andre sikkerhedsrisici, uanset hvad de skyldes og hvorfra de stammer, og tilknyttede begivenheder og sikre, at EU forbliver et område med frihed, sikkerhed og retfærdighed.

Ændring 17

Artikel 3, stk. 2

2. Programmets generelle mål er at bidrage til udviklingen af andre EU-politikker og fællesskabspolitikker, f.eks. det politimæssige og strafferetlige samarbejde, miljøbeskyttelse, folkesundhed, transport, forskning og teknologisk udvikling samt økonomisk og social samhørighed.

2. Programmets generelle mål er at bidrage til udviklingen af et samlet sikkerhedskoncept, som især er baseret på andre EU-politikker og fællesskabspolitikker, f.eks. politimæssigt og strafferetligt samarbejde, miljøbeskyttelse, energiforsyning, sikkerhed i kommunikations- og informationsnetværk, folkesundhed, transport, forskning og teknologisk udvikling, kontinuitet i den offentlige sektor samt økonomisk og social samhørighed.

Ændring 18

Artikel 4, stk. 1

1. Inden for rammerne af de generelle mål skal programmet stimulere, fremme og sikre udviklingen af forebyggelses- og beredskabsforanstaltninger og konsekvensstyring, medmindre disse områder er omfattet af andre retsinstrumenter.

1. Inden for rammerne af de generelle mål skal programmet stimulere, fremme og sikre udviklingen af foranstaltninger til forebyggelse af sikkerhedsrisici, især i forbindelse med terrorisme, og styring af konsekvenserne heraf, medmindre disse områder er omfattet af andre retsinstrumenter.

Ændring 19

Artikel 4, stk. 2, indledning

2. For så vidt angår forebyggelse og beredskab i forbindelse med terrorangreb tager programmet sigte på at:

2. For så vidt angår forebyggelse af terrorangreb tager programmet sigte på at:

Ændring 20 + 21

Artikel 4, stk. 2, litra a

a) stimulere, fremme og støtte risiko- og trusselsvurderinger vedrørende kritisk infrastruktur, herunder vurderinger på stedet, for at indkredse mulige terrormål og vurdere, om der eventuelt er behov for at forbedre deres sikkerhed

a) stimulere, fremme og støtte risiko- og trusselsvurderinger vedrørende personer og kritisk infrastruktur, særlig ved hjælp af vurderinger på stedet, for at indkredse mulige mål og vurdere, om der eventuelt er behov for at forbedre deres sikkerhed

Ændring 22

Artikel 4, stk. 3, indledning

3. For så vidt angår konsekvensstyring i tilfælde af terrorangreb tager programmet sigte på at:

3. For så vidt angår konsekvensstyring, især i tilknytning til terrorangreb, tager programmet sigte på at:

Ændring 23

Artikel 4, stk. 3, litra a

a) stimulere, fremme og støtte udvekslingen af knowhow, viden og teknologi i forbindelse med de eventuelle følger af et terrorangreb

a) stimulere, fremme og støtte udvekslingen af knowhow, viden og teknologi i forbindelse med de eventuelle følger af terrorangreb og andre sikkerhedsrisici

Ændring 24

Artikel 4, stk. 3, litra c

c) sikre realtidsinput af særlig ekspertise vedrørende terrorisme inden for rammerne af systemerne for den overordnede krisestyring, hurtig alarmering og civilbeskyttelse.

c) sikre realtidsinput af særlig ekspertise, også vedrørende terrorisme, inden for rammerne af systemerne for den overordnede krisestyring, hurtig alarmering og civilbeskyttelse.

Ændring 25

Artikel 5, stk. 1, litra c, led 4

- på anden måde i væsentlig grad bidrager til at beskytte EU og EU-borgerne mod terrorangreb.

- på anden måde i væsentlig grad bidrager til at beskytte EU og EU-borgerne mod terrorangreb og mod andre sikkerhedsrisici. Støtteberettiget er således aktioner — udført i partnerskab med de pågældende medlemsstater — rettet mod nationale kritiske infrastrukturer, således at man eliminerer eller formindsker risikoen for, at sikkerhedsmæssige mangler udnyttes, navnlig hvor sådanne kan have alvorlige virkninger på tværs af grænserne.

Ændring 26

Artikel 5, stk. 2 a (nyt)

2a. Medlemsstaterne er fortsat ansvarlige for vedtagelse, iværksættelse og finansiering af operationelle sikkerhedsforanstaltninger, som dette program udpeger som nødvendige for en forbedring af den almindelige sikkerhed i Den Europæiske Union.

Ændring 27

Artikel 7, stk. 2a (nyt)

2a. Adgangen til finansiering skal gøres lettere ved at anvende proportionalitetsprincippet med hensyn til de dokumenter, der skal fremlægges, og ved at etablere en database til indgivelse af ansøgninger.

Ændring 28

Artikel 7 a (ny)

Artikel 7a

Offentliggørelse af finansiel støtte

Net, institutioner og sammenslutninger, der modtager tilskud under dette program, er forpligtet til at gøre offentligheden bekendt med den modtagne støtte fra EU; Kommissionen fastsætter i dette øjemed de nærmere retningslinjer for synlighed.

Ændring 29

Artikel 8, stk. 4, litra -a (nyt)

-a) Prioritering af forebyggelse af terrorangreb, undtagen i tilfælde af en større katastrofe.

Ændring 30

Artikel 8, stk. 4 a (nyt)

4 a. Kommissionen forenkler i videst muligt omfang procedurerne og sikrer, at indkaldelser af forslag i henhold til dette program ikke medfører en bureaukratisk byrde for forslagsstillerne. Indkaldelsen af forslag kan eventuelt inddeles i to faser, hvor der i første fase kun skal fremsendes de oplysninger, der er strengt nødvendige for en saglig bedømmelse af projektet.

Ændring 31

Artikel 9, stk. 2

2. Når der henvises til dette stykke, finder artikel 3 og 7 i afgørelse 1999/468/EF anvendelse.

2. Når der henvises til dette stykke, finder artikel 5 og 7 i afgørelse 1999/468/EF anvendelse.

Ændring 32

Artikel 10, stk. 1

1. Det vil blive tilstræbt at skabe synergi, sammenhæng og komplementaritet med andre EU-instrumenter og fællesskabsinstrumenter, bl.a. programmet om forebyggelse og bekæmpelse af kriminalitet og programmet om strafferet, samt rammeprogrammerne for forskning og teknologisk udvikling og EU's solidaritetsfond og instrument for hurtig reaktion og beredskab i tilfælde af alvorlige nødsituationer.

1. Det vil blive tilstræbt at skabe synergi, sammenhæng og komplementaritet med andre EU-instrumenter og fællesskabsinstrumenter, bl.a. programmet om forebyggelse og bekæmpelse af kriminalitet og programmet om strafferet, samt rammeprogrammerne for forskning og teknologisk udvikling, EU's solidaritetsfond og instrumentet for hurtig reaktion og beredskab i tilfælde af alvorlige nødsituationer. Kommissionen sikrer, at de foranstaltninger, der træffes inden for disse programmer, ikke overlapper hinanden.

Ændring 33

Artikel 10, stk. 2

2. Dette program kan dele ressourcer med andre fællesskabsinstrumenter og EU-instrumenter, navnlig programmet om forebyggelse og bekæmpelse af kriminalitet, for at gennemføre foranstaltninger, der opfylder målene i begge programmer og andre fællesskabsinstrumenter og EU-instrumenter.

2. Dette program kan dele ressourcer med andre fællesskabsinstrumenter og EU-instrumenter, navnlig programmet om forebyggelse og bekæmpelse af kriminalitet, for at gennemføre foranstaltninger, der opfylder målene i begge programmer og andre fællesskabsinstrumenter og EU-instrumenter, såvel som Kommissionens programmer om gennemførelse af særlige undersøgelser vedrørende kritiske infrastrukturers sikkerhed, som f.eks. de allerede iværksatte undersøgelser på transport- og energiområdet.

Ændring 34

Artikel 10, stk. 2 a (nyt)

2 a. Kommissionen sikrer, at foranstaltningerne under denne afgørelse er komplementære i forhold til foranstaltningerne inden for de programmer, der er nævnt i stk. 1, og at de ikke overlapper hinanden.

Ændring 35

Artikel 10, stk. 3 a (nyt)

3 a. Hvis programmets ressourcer er utilstrækkelige til at gennemføre de allerede iværksatte foranstaltninger, sikrer Fællesskabet adgang til tilsvarende midler fra anden side.

Ændring 36

Artikel 12, stk. 1, afsnit 1 a (nyt)

Ændring 37

Artikel 14, stk. 2 a (nyt)

2 a. I forbindelse med forelæggelsen af det foreløbige budgetforslag informerer Kommissionen hvert år Europa-Parlamentet og Rådet om gennemførelsen af programmet, navnlig om anvendelsen af de disponible midler.

Ændring 38 + 39

Artikel 14, stk. 3

3. Kommissionen forelægger Europa-Parlamentet og Rådet:

a) inden 31. marts 2010 en detaljeret midtvejsevalueringsrapport om de resultater, der er opnået, og de kvalitative og kvantitative aspekter af gennemførelsen af programmet

b) inden 31. december 2010 en meddelelse om fortsættelsen af programmet

c) inden 31. marts 2015 en efterfølgende evalueringsrapport.

3. Kommissionen forelægger Europa-Parlamentet og Rådet:

-a) en kortfattet årsrapport, som især indeholder oplysninger, der gør det muligt at foretage en kvantitativ bedømmelse af programmets resultater

a) inden 31. marts 2010 en midtvejsevalueringsrapport om de resultater, der er opnået, og de kvalitative og kvantitative aspekter af gennemførelsen af programmet

b) inden 31. december 2010 en meddelelse om fortsættelsen af programmet, navnlig med hensyn til dets målsætninger

c) ved programmets afslutning, dog senest den 31. marts 2015, en efterfølgende evalueringsrapport om programmets resultater, herunder navnlig en budgetmæssig evaluering.

Ændring 40

Artikel 14 a (ny)

Artikel 14a

Offentliggørelse af projekter

Hvert år offentliggør Kommissionen og medlemsstaterne en liste over de projekter, der er finansieret under dette program, med en kort beskrivelse af hvert projekt.

Ændring 41

Artikel 14 b (ny)

Artikel 14 b

Ligebehandling

De organer, der modtager tilskud til driftsomkostninger under dette program, kan deltage i indkaldelser af forslag til andre programmer uden derved at få en fortrinsstilling i forhold til andre organisationer, der finansieres over andre budgetter end EU-budgettet.

Ændring 42

Bilag (nyt)

BILAG

VEJLEDENDE FORTEGNELSE OVER SEKTORER MED KRITISKE INFRASTRUKTURER

1. Energi

a) Olie- og gasproduktion, raffinering, behandling og oplagring, herunder rørledninger

b) Elproduktion

c) El-, gas- og olietransport

d) El-, gas- og oliedistribution

2. Informations- og kommunikationsteknologi (IKT)

a) Beskyttelse af informationssystemer og netværk

b) Måle-, automatiserings- og overvågningssystemer (SCADA, etc.)

c) Internet

d) Levering af fast telekommunikation

e) Levering af mobil telekommunikation

f) Radiokommunikation og -navigation

g) Satellitkommunikation

h) Radio- og tv-spredning

3. Vand

a) Drikkevandsforsyning

b) Kontrol af vandkvaliteten

c) Inddæmning og vandstandskontrol

4. Fødevarer

Fødevareforsyning og -sikkerhed

5. Sundhed

a) Lægehjælp og hospitaler

b) Medicin, serummer, vacciner og farmaceutiske produkter

c) Biolaboratorier og biologiske agenser

6. Finanser

a) Betalingstjenester/betalingsstrukturer (private)

b) Offentlige udbetalinger

7. Sikkerhed, offentlig orden og retsvæsen

a) Sikkerhed og opretholdelse af lov og orden

b) Forvaltning af rets- og fængselsvæsen

8. Civilforvaltning

a) Offentlig forvaltning

b) Militær

c) Civilforvaltningens tjenestegrene

d) Redningstjenester

e) Post- og meddelelsestjenester

9. Transport

a) Vejtransport

b) Jernbanetransport

c) Lufttransport

d) Transport ad indre vandveje

e) Søtransport (cabotagesejlads og oceangående søtransport)

10. Kemisk industri og nuklearindustri

a) Produktion og oplagring/behandling af kemiske og nukleare substanser

b) Rørledninger til farlige stoffer (kemiske stoffer)

11. Rum og forskning

a) Rum

b) Forskning

[1] Endnu ikke offentliggjort i EUT.

[2] EUT C 139 af 14.6.2006, s. 1.

--------------------------------------------------